# ہوچی منہ شہر

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| میونسپلٹی
ہوچی منہ Ho Chi Minh City Thành phố Hồ Chí Minh

|  |  |
| --- | --- |
| پہلے ناں |
پرےنوکور زیادن(1862تک) سائیگون(1975تک)  |
| رقبہ |
2.095,6 ک م۲ |
| سمندر پدھر توں اچائی |
19 میٹر |
| سرکاری بولی |
ویتنامی |
| سنگھنائی |
3,797.14 لوک/ک م۲ |
| نسلی ٹولیاں |
ویتی ، ہوآ ، کھیمر |
| غیرسرکاری ناں |
چڑھدے دا پیرس مشرق بعید دا موتی |

|  |
| --- |
|
**Lua error in ماڈیول:Location\_map at line 526: Unable to find the specified location map definition: "Module:Location map/data/Vietnam" does not exist.**
 |

 |

ہو چی منہ شہر ویتنام دا سبتوں وڈا شہر اے ، اسدا پرانا ناں سائیگون سی ۔1887ء توں 1901ء تک - فرانسیسی ہندچینی دا راجگڑھ ۔ 1955ء توں 1975ء تک - دکھنی ویتنام دا راجگڑھ ۔

17ویں صدی عیسوی چ ویتنام دے مل توں پہلاں ایہ شہر پرےنوکور نال کھیمر (کمبوڈیا) دی اہم بندرگاہ سی ۔ سائیگون دے ناں نال ایہہ شہر فرانسیسی ہندچینی چ فرانسیسی کالونی کوچن چین دا راجگڑھ رہیا تے بعد چ 1955 توں 1975 تک دکھنی ویتنام لوکراج دا راجگڑھ رہیا ۔ 2 جولائی 1976ء چ سائیگون نوں نالدے صوبہ گیا دینہ نال رلا دتا گیا تے اسدا سرکاری ناں ہو چی منہ دے ناں اتے **ہوچی منہ شہر** رکھ دتا گیا ۔ پر ہجے وی سائیگون ناں بوہت ورتیا جاندا اے ۔

میٹروپولیٹن علاقہ ، جہڑا ہوچی منہ شہر میٹروپولیٹن علاقہ، تھو ڈاؤ موٹ ، ڈائی آن ، بیئن ہوآ تے نالدے فصبےآں اتے مشتمل اے ،اسدی لوک گنتی 90،00،000 توں ودھ اے ایداں ایہ ویتنام چ سبتوں سنگھنی لوک گنتی علاقہ بن دا اے ۔2025 چ شہر دی لوک گنتی دا آنکڑا 1،39،00،000 اے
۔

## ناں

ہوچی منہ شہر دے تریخ چ وکھرے ویلےآں چ وکھرے ناں سن ، جہڑے ایتھے وسن آلیاں وکھریاں نسلی ، رہتلی تے سیاسی ٹولیاں دسدے نیں ۔ 1690ء دے دہاکے چ ہوئی دے نگویین راجہ نے اک ویتنامی نواب نگویین ہوئی کانہہ نوں دریائے میکانگ دے طاس تے دوالے دے علاقےآں ویتنامی انتظامی ڈھانچہ بنان لئی گھلیا ۔شہر تے علاقے دا کنٹرول ویتنامیاں کول آگیا ، جنہاں نے شہر دا ناں گیا ڈنہہ( Gia Định (嘉定) رکھیا ۔ ایہ ناں 1860ء دے دہاکے چ فرانسیسی مل ماری تک رہیا ، فرانسیسی مل ماراں نے شہر دا ناں سائیگون رکھیا ۔ 1975ء چ کیمونسٹاں دے دکھنی ویتنام اتے مل مگروں چھیتی ای شہر دا ناں ہوچی منہ کر دتا گیا ، جہڑا اتلے ویتنامی آگو ہو چی منہ دے ناں اتے رکھیا گیا سی ۔ اج وی سائیگون ناں دیس چ تے دیس دے باہر ورتیا جاندا اے ۔

## تریخ

### مڈھلی تریخ

### کھیمر علاقہ

### نگوین ٹبر راج

### فرانسیسی مل ویلہ

### دکھنی ویتنام لوکراج دا راجگڑھ

### ویتنام لڑائی مگروں تے اج

## جغرافیہ

ہوچی منہ شہر چڑھدے دکھن ویتنام چ ، راجگڑھ ہنوئی توں 1760 کلومیٹر دکھن چ اے ۔ اسدی دی سمندر تدھر توں اوسط اچائی 19 میٹر اے ۔ اسدیاں ولگناں اتلے چ صوبہ بنہہ ڈوآنگ تے صوبہ ٹے نینہہ ، چڑھدے چ صوبہ ڈونگ نائی تے صوبہ با رئیاوونگ ٹاؤ نال ، لہندے چ صوبہ لونگ آن تے دکھن چین سمندر (15 کلومیٹر لمبا ساحل) نال لگدیاں نیں ۔ شہر دا رقبہ 2،095 مربع کلومیٹر اے ، جہڑا ویتنام دی کل تھاں دا 0.63% بندا اے ۔

### موسم

شہر دا موسم ٹراپکی اے ،خاص کر ٹراپکی سوانا (گلّا تے سکا موسم) موسم ، 78-82% اوسط نمی نال. سال دو جدے موسماں چ ونڈیا ہویا اے ، مینہہ دا موسم ، جس چ اوسط سالانہ مینہہ 1800 ملی میٹر وردا اے تے سال چ 150 دے نیڑے مینہہ دے دن ہندے نیں ، عام طور اتے مینہہ مئی توں اکتوبر دے اخیر تک وردا اے ۔ سکا موسم دسمبر توں اپریل تک ہندا اے ۔ اوسط درجہ حرارت 28 ڈگری سینٹی گریڈ رہندا اے ، جس چ سال تھوڑا جہا اتار چڑھا ہندا اے ۔ ودھ توں ودھ ریکارڈ درجہ حرارت اپریل چ 40 ڈگری سینٹی گریڈ تے گھٹ توں گھٹ جنوری چ 13.8 ڈگری سینٹی گریڈ سی ۔ شہر چ سورج دی دھپ سال چ 2،400 توں 2،700 گھینٹے چمکدی اے ۔

| ▼ہو چی منہ دا موسم |
| --- |
| مہینا | جنوری | فروری | مارچ | اپریل | مئی | جون | جولائی | اگست | ستمبر | اکتوبر | نومبر | دسمبر | سال |
| ودھ توں ودھ سینٹی گریڈ (فارنہائیٹ) | 36.4 (97.5) | 38.7 (101.7) | 39.4 (102.9) | 40.0 (104) | 39.0 (102.2) | 37.5 (99.5) | 35.2 (95.4) | 35.0 (95) | 35.3 (95.5) | 34.9 (94.8) | 35.0 (95) | 36.3 (97.3) | ۴۰.۰ (۱۰۴) |
| اوسطاً ودھ سینٹی گریڈ (فارنہائیٹ) | 31.6 (88.9) | 32.9 (91.2) | 33.9 (93) | 34.6 (94.3) | 34.0 (93.2) | 32.4 (90.3) | 32.0 (89.6) | 31.8 (89.2) | 31.3 (88.3) | 31.2 (88.2) | 31.0 (87.8) | 30.8 (87.4) | ۳۲.۳ (۹۰.۱) |
| روزانہ اوسط سینٹی گریڈ (فارنہائیٹ) | 26.0 (78.8) | 26.8 (80.2) | 28.0 (82.4) | 29.2 (84.6) | 28.8 (83.8) | 27.8 (82) | 27.5 (81.5) | 27.4 (81.3) | 27.2 (81) | 27.0 (80.6) | 26.7 (80.1) | 26.0 (78.8) | ۲۷.۴ (۸۱.۳) |
| اوسطاً گھٹ سینٹی گریڈ (فارنہائیٹ) | 21.1 (70) | 22.5 (72.5) | 24.4 (75.9) | 25.8 (78.4) | 25.2 (77.4) | 24.6 (76.3) | 24.3 (75.7) | 24.3 (75.7) | 24.4 (75.9) | 23.9 (75) | 22.8 (73) | 21.4 (70.5) | ۲۳.۷ (۷۴.۷) |
| گھٹ توں گھٹ سینٹی گریڈ (فارنہائیٹ) | 13.8 (56.8) | 16.0 (60.8) | 17.4 (63.3) | 20.0 (68) | 20.0 (68) | 19.0 (66.2) | 16.2 (61.2) | 20.0 (68) | 16.3 (61.3) | 16.5 (61.7) | 15.9 (60.6) | 13.9 (57) | ۱۳.۸ (۵۶.۸) |
| بارش م م (انچ) | 13.8 (0.543) | 4.1 (0.161) | 10.5 (0.413) | 50.4 (1.984) | 218.4 (8.598) | 311.7 (12.272) | 293.7 (11.563) | 269.8 (10.622) | 327.1 (12.878) | 266.7 (10.5) | 116.5 (4.587) | 48.3 (1.902) | ۱,۹۳۱ (۷۶.۰۲۴) |
| % نمی | 72 | 70 | 70 | 72 | 79 | 82 | 83 | 83 | 85 | 84 | 80 | 77 | ۷۸ |
| اوسطاً روزانہ بارش | 2.4 | 1.0 | 1.9 | 5.4 | 17.8 | 19.0 | 22.9 | 22.4 | 23.1 | 20.9 | 12.1 | 6.7 | ۱۵۵.۶ |
| دھپ (گھینٹے) | 245 | 246 | 272 | 239 | 195 | 171 | 180 | 172 | 162 | 182 | 200 | 226 | ۲,۴۸۹ |
| *Source #1: World Meteorological Organization (UN)* |
| *Source #2: (mean temperature, sunshine, record high and lows, and humidity)* |

## سیاسی تے انتظامی سسٹم

ہوچی منہ سٹی ہال رات ویلے
ہوچی منہ شہر ویت نام دے صوبے برابر میونسپلٹی اے ۔2003ء توں شہر 24 انتظامی حصےآں چ ونڈیا ہویا اے ، جنہاں چوں 5 (رقبہ 1،601 مربع کلومیٹر) دیہی (*huyện*) نیں ۔ دیہی ضلعے نہا بی ، کان گیو ، ہوک مون ، کو چی تے بنہہ چانہہ نیں ۔ اک دیہی ضلع کومون (*Xã*) تے ٹاؤن شپ (*Thị trấn*) اتے مشتمل ہندا اے ۔ باقی ضلعے (رقبہ 494 مربع کلرمیٹر) شہری تے مضافاتی نیں ۔ اینہاں چ ضلع 1 توں ضلع 12 تک تے ٹان بنہہ ، بنہہ تھانہہ ،پھو نہوآن ، تھو ڈوک ، بنہہ ٹان ، ٹان پھو تے گو واپ نیں ۔دسمبر 2006 توں شہر دے 259 وارڈ ، 58 کومون تے 5 قصبے (ٹاؤن شپ) نیں ۔

### لوک کمیٹی

ہو چی منہ شہر پیپلز کمیٹی ،شہر دی اک 13 رکنی ایگزیکٹو کونسل اے ۔ اسدا ہن دا چیئرمین **لی ہوآنگ چوآن** اے ۔ اس کمیٹی چ کئی وائس چیئرمین تے چیئر وومین ہندیاں نیں ، جہڑے شہر دے مختلف محکمےآں دے ذمہ دار ہندے نیں ۔ شہری حکومت دی لیجسلیٹیو یاں قنّون ساز شاخ نوں پیپلز کونسل آکھیا جاندا اے جس چ 95 ڈیپوٹی یاں رکن ہندے نیں ۔دونے پیپلز کمیٹی تے پیپلز کونسل ، شہر دے کیمونسٹ پارٹی دے ہیٹھ ہندے نیں ، جسدا ہن دا سیکٹری لی تھانہہ ہائی اے ۔ پیپلز کمیٹی دا چیئرمین شہر دی حکومت چ دوجی پوزیشن اتے تے پیپلز کونسل دا چیئرمین تیجی پوزیشن اتے ہندا اے ۔

| ہوچی منہ شہر دی انتظامی ونڈ* و
* گ
* ل
 |
| --- |
| ضلع دا ناں (دسمبر 2003) | تھلویں اکائی (دسمبر 2003) | رقبہ (ک م2) (دسمبر 2008) | لوک گنتی جنگننا اکتوبر 1, 2004 | لوک گنتی جنگننا اپریل 1, 2009 | لوک گنتی2010  | لوک گنتی 2011  |
| *اندرون شہر ضلعے:* |
| ضلع 1 | 10 وارڈ | 7.73 | 198,032 | 180,225 | 187,435 | 185,715 |
| ضلع 2 | 11 وارڈ | 49.74 | 125,136 | 147,490 | 140,621 | 136,497 |
| ضلع 3 | 14 وارڈ | 4.92 | 201,122 | 190,553 | 188,945 | 188,898 |
| ضلع 4 | 15 وارڈ | 4.18 | 180,548 | 180,980 | 183,261 | 183,043 |
| ضلع 5 | 15 وارڈ | 4.27 | 170,367 | 171,452 | 174,154 | 175,217 |
| ضلع 6 | 14 وارڈ | 7.19 | 241,379 | 249,329 | 253,474 | 251,902 |
| ضلع 7 | 10 وارڈ | 35.69 | 159,490 | 244,276 | 274,828 | 265,997 |
| ضلع 8 | 16 وارڈ | 19.18 | 360,722 | 408,772 | 418,961 | 421,547 |
| ضلع 9 | 13 وارڈ | 114 | 202,948 | 256,257 | 263,486 | 269,068 |
| ضلع 10 | 15 وارڈ | 5.72 | 235,231 | 230,345 | 232,450 | 234,188 |
| ضلع 11 | 16 وارڈ | 5.14 | 224,785 | 226,854 | 232,536 | 234,293 |
| ضلع 12 | 11 وارڈ | 52.78 | 290.129 | 405,360 | 427,083 | 451,737 |
| ضلع گو واپ | 16 وارڈ | 19.74 | 452,083 | 522,690 | 548,145 | 561,068 |
| ضلع ٹان بنہہ | 15 وارڈ | 22.38 | 397,569 | 421,724 | 430,436 | 430,350 |
| ضلع ٹان پھو | 11 وارڈ | 16.06 | 366,399 | 398,102 | 407,924 | 419,227 |
| ضلع بنہہ تھانہہ | 20 وارڈ | 20.76 | 423,896 | 457,362 | 470,054 | 479,733 |
| ضلع پھو نہوآن | 15 وارڈ | 4.88 | 175,293 | 174,535 | 175,175 | 175,631 |
| ضلع تھو ڈوک | 12 وارڈ | 49.76 | 336,571 | 442,177 | 455,899 | 474,547 |
| ضلع بنہہ ٹان | 10 وارڈ | 51.89 | 398,712 | 572,132 | 595,335 | 611,170 |
| **کل اندرون شہر ضلعے** | **259 وارڈ** | **496.04** | **5,140,412** | **5,880,615** | **6,060,202** | **6,149,817** |
| *بیرون شہر ضلعے:* |
| ضلع کو چی | 20 [[دیہی کومون, 1 ٹاؤن شپ | 434.5 | 288,279 | 343,155 | 355,822 | 362,454 |
| ضلع ہوک مون | 11 کومون, 1 ٹاؤن شپ | 109.18 | 245,381 | 349,065 | 358,640 | 363,171 |
| ضلع بنہہ چانہہ | 15 کومون, 1 ٹاؤن شپ | 252.69 | 304,168 | 420,109 | 447,291 | 465,248 |
| ضلع نہا بی | 6 کومون, 1 ٹاؤن شپ | 100.41 | 72,740 | 101,074 | 103,793 | 109,949 |
| ضلع کان گیو | 6 کومون, 1 ٹاؤن شپ | 704.22 | 66,272 | 68,846 | 70,697 | 70,499 |
| **کل بیرون شہر ضلعے** | **58 کومون, 5 ٹاؤن شپ** | **1,601** | **976,839** | **1,282,249** | **1,336,244** | **1,371,321** |
| **کل شہر** | **259 وارڈ, 58 کومون, 5 ٹاؤن شپ** | **2,097.06** | **6,117,251** | **7,162,864** | **7,396,446** | **7,521,138** |

## ڈیموگرافی

ضلع 5 چ چائنہ ٹاؤن
بیٹیکسکو فنانشل ٹاور توں رات ویلے شہر وکھالا
ہوچی منہ شہر دی 2004ء جنگننا موجب 61،17،251 سی (جنہاں چ 19 اندرونی ضلعےآں چ 51،40،412 لوک تے 5 دیہی ضلعےآں چ 9،76،839 لوک وس رہے سن) ۔2007 دے ادھ چ شہر دی لوک گنتی 66،50،942 سی ، جنہاں چ 19 شہری ضلعےآں چ 55،64،975 تے 5 دیہی ضلعےآں چ 10،85،967 لوک رہندے سن ۔2009 دی جنگننا شہر دی لوک گنتی 71،62،864 دسدی اے ۔ جہڑی کہ ویتنام دی کل لوک گنتی دا 8.34% اے اینج ایہ دیس دا سبتوں سنگھنی لوک گنتی علاقہ بندا اے ۔ 2012ء دے اخیر چ شہر دی آبادی 77،50،900 سی ، جہڑا 2011ء توں 3.1% وادھا اے ۔ اک انتطامی اکائی دے طور اتے ، صوبائی پدھر تے وی اسدی لوک گنتی سبتوں ودھ اے ۔ لوک گنتی دا 93.52% نسلی طور اتے ویتنامی اے ۔ہوچی منہ شہر دی سبتوں وڈی گھٹ گنتی چینی (ہوآ) اے جہڑے کل لوک گنتی دا 5.78% نیں ۔دوجیاں گھٹ گنتیاں کھیمر0.34% تے چام لوک0.1% نیں ۔

شہد دے واسیاں نوں عام طور اتے سائیگونی انگریزی چ "Saigonese" فرانسیسی چ "Saigonnais" تے ویتنامی چ"dân Sài Gòn" آکھیا جاندا اے ۔ چینی ہوآ گھٹ گنتی دے لوک چینی بولی دے مختلف لہجے (ہاکا ، کنٹونی وغیرہ) بولدے نیں تے مندارین چینی کجھ لوک ای بولدے نیں ۔ انگریزی وی کافی بولی جاندی اے خاص کر سیاحتی تے کاروباری سیکٹر چ غیرملکیاں نال ، اینج انگریزی ایتھے دی دوجی وڈی بولی بن گئی اے ۔
ہوچی منہ شہر دے تن وڈے مذہب ماہایانا بدھ مت ، تاؤازم تے کنفیوشیئن ازم نیں ، جہڑےکہ اکثر اک ای مندر چ اکٹھے منا لئے جاندے نیں ، ویتنامی تے چینی اینہاں روایتی مذہبی رسماں نوں بوہت مندے نیں ۔ شہر چ رومن کیتھولک سعائی وی کافی گنتی چ (شہر دی لوک گنتی دا 10% دے نیڑے) نیں ۔
دوجیاں مذہبی گھٹ گنتیاں چ *ہوا ہوا*، *کاؤ دائی* ، پروٹسٹینٹ ، مسلمان ، ہندو تے بہائی نیں ۔

## معیشت

### 2006

### 2007

### 2008

### 2012

### 2013

### 2014

## سیکٹر

## نویں شہری علاقے

## آواجائی

### ہوائی

### ریل

### پانی راہیں

### بس کوچ

### اندرون شہر آواجا‏ی

### پرائیویٹ ٹرانسپورٹ

### میٹرو سسٹم

## معاشرہ

### صحت

### مواصلات

### تعلیم

## سیاحت

## کھیڈاں

## جڑواں شہر

ہو چی منہ شہر دے 25 جڑواں شہر\علاقے نیں:

| شہر | توں |
| --- | --- |
|  شنگھائی, چین | 14 مئی 1994 |
|  منیلا, فلپائن | 27 جون 1994 |
|  سان فرانسسکو, امریکہ | 10 اپریل 1995 |
|  اوساکا, جاپان | 13 جون 1995 |
|  بوسان, دکھنی کوریا | 3 نومبر 1995 |
|  گوانگژو, چین | 1 اپریل 1996 |
|  لیون, فرانس | 17 جنوری 1997 |
|  شینیانگ, چین | 21 اپریل 1999 |
|  سوردلووسک اوبلاست, روس | 5 ستمبر 2000 |
|  صوبہ چامپاساک, لاؤس | 28 اگست 2001 |
|  وینتیان, لاؤس | 1 ستمبر 2001 |
|  رہون الپس (علاقہ), فرانس | 8 نومبر 2001 |
|  ماسکو, روس | 31 اکتوبر 2003 |
|  ٹورانٹو, اونٹاریو, کینیڈا | 13 فروری 2006 |
|  یوکوہاما, جاپان | 23 جولائی 2007 |
|  نیوگو پریفیکچر, جاپان | 27 اکتوبر 2007 |
|  منسک, بیلاروس | 4 نومبر 2008 |
|  ولادیووستوک, روس | 21 مئی 2009 |
|  بارسلونا, سپین | 29 مئی 2009 |
|  اشبیلیہ, سپین | 29 مئی 2009 |
|  جوہانسبرگ, دکھنی افریقہ | 10 نومبر 2009 |
|  مونٹیریے, میکسیکو | 27 مئی 2013 |
|  نوم پنہہ, کمبوڈیا | 2002 |

## حوالے

## باہرلے جوڑ

* ہو چی منہ شہر دی سرکاری ویب سائیٹ Archived 2010-02-18 at the وے بیک مشین
* Ho Chi Minh City People's Council Archived 2012-03-09 at the وے بیک مشین
* Ho Chi Minh City People's Committee Archived 2012-03-09 at the وے بیک مشین
* History of Ho Chi Minh City Archived 2013-11-03 at the وے بیک مشین

سانچہ:ویتنام دے شہر
سانچہ:ویتنام دی انتظامی ونڈ